
LIETUVOS RESPUBLIKOS
SAUGAUS EISMO AUTOMOBILIŲ KELIAIS ĮSTATYMO 2 IR 19 STRAIPSNIŲ PAPILDYMO IR PAKEITIMO
Į S T A T Y M A S

2006 m. gruodžio 12 d. Nr. X-973
Vilnius

(Žin., 2000, Nr. 92-2883; 2002, Nr. 123-5543; 2003, Nr. 70-3166; 2005, Nr. 86-3207; 2006, Nr. 78-3060)

1 straipsnis. 2 straipsnio papildymas ir pakeitimas
1. Papildyti 2 straipsnį nauja 31 dalimi:
„31. Taktinės ir logistinės paskirties transporto priemonės – transporto priemonės, skirtos karinėms operacijoms, joms pasirengti ir kitoms kariuomenės funkcijoms vykdyti.“
2. Buvusias 2 straipsnio 31–36 dalis laikyti atitinkamai 32–37 dalimis.

2 straipsnis. 19 straipsnio 2 ir 3 dalių pakeitimas
1. Papildyti 19 straipsnio 2 dalį nauju sakiniu ir šią dalį išdėstyti taip:
„2. Motorinės transporto priemonės, priekabos ir puspriekabės registruojamos Lietuvos Respublikos kelių transporto priemonių registre arba Lietuvos Respublikos traktorių, savaeigių ir žemės ūkio mašinų ir jų priekabų registre. Taktinės ir logistinės paskirties transporto priemonės registruojamos Lietuvos Respublikos taktinės ir logistinės paskirties transporto priemonių registre.“
2. Papildyti 19 straipsnio 3 dalį nauju sakiniu ir šią dalį išdėstyti taip:
„3. Lietuvos Respublikos kelių transporto priemonių registrą tvarko vadovaujančioji registro tvarkymo įstaiga – Vidaus reikalų ministerija ir registro tvarkymo įstaiga – Vyriausybės paskirta valstybės įmonė „Regitra“. Lietuvos Respublikos traktorių, savaeigių ir žemės ūkio mašinų ir jų priekabų registrą tvarko vadovaujančioji registro tvarkymo įstaiga – Žemės ūkio ministerija ir registro tvarkymo įstaigos – valstybės įmonė Žemės ūkio informacijos ir kaimo verslo centras ir savivaldybės. Lietuvos Respublikos taktinės ir logistinės paskirties transporto priemonių registrą tvarko vadovaujančioji registro tvarkymo įstaiga – Krašto apsaugos ministerija ir registro tvarkymo įstaiga – Lietuvos kariuomenė.“

3 straipsnis. Įstatymo įsigaliojimas
Šis įstatymas įsigalioja nuo 2007 m. sausio 1 d.


Skelbiu šį Lietuvos Respublikos Seimo priimtą įstatymą.

RESPUBLIKOS PREZIDENTAS	VALDAS ADAMKUS
______________

